cyanic-selkie/wikianc huggingface dataset:
Kjetil André Aamodt
Chjetilis Andrė Omotas (g. 1971 m. rugsėjo 2 d.) – Norvegijos kalnų slidininkas, daugkartinis olimpinis ir pasaulio čempionas, Pasaulio taurės laimėtojas.
Biografija
Chjetilis Andrė Omotas gimė 1971 m. rugsėjo 2 d. Osle (Norvegija). Jo treneriu buvo tėvas Finas Omotas. Pavyzdžiu buvo švedų kalnų slidininkas Ingmaras Stenmarkas. Besimokydamas Chjetilis gyveno kartu viename kambaryje su Lase Kjusu ir jie laimėjo visus aukso medalius 1990 m. jaunių pasaulio čempionate. Jis debiutavo 1992 m. Albervilio žiemos olimpinėse žaidynėse laimėdamas auksą supermilžine slalome ir bronzą didžiajame slalome. Ch. A. Omotas tapo vienu iš dominuojančių savo meto kalnų slidininkų ir su 8 medaliais olimpinėse žaidynėse (iš jų 4 aukso) − labiausiai tituluotu kalnų slidininku olimpiadų istorijoje. Be to, jis iškovojo 12 medalių pasaulio čempionatuose, tarp kurių 5 aukso. 1994 m. jis vienintelį kartą nugalėjo Pasaulio taurės bendrojoje įskaitoje, jis yra laimėjęs visų atskirų rungčių etapus ir surinko 13252 pasaulio taurės taškų per savo karjerą. Jam sekėsi tiek greičio, tiek techniškose rungtyse. 2006 m. Turino olimpiadoje jis laimėjo paskutinį aukso medalį slalome supermilžine ir 2007 m. pasitraukė iš sporto, apsigyveno Monake.
Strėvytė
Strėvytė – ežeras Lietuvoje, Trakų rajone, 5,5 km į rytus nuo Aukštadvario, 0,1 km į šiaurę nuo kelio. Ežero ilgis iš vakarų į rytus – 0,27 km, plotis – iki 0,12 km. Altitudė 142,1 m. Krantai žemi, pelkėti, tik šiaurinis krantas aukštas. Iš šiaurės ir rytų prieina Ubiškių miškas. Pietuose išteka Strėva (Kauno marių intakas). Prie ežero įsikūręs Mackantiškių kaimas.
Daukšlaukis
Daukšlaukis – buvęs viensėdis Radviliškio rajono savivaldybėje, 3 km į pietvakarius nuo Sidarių.
Masafumi Jokojama
Nacionalinėje komandoje žaidė 1979–1984 m.
Kazumi Cubota
(g. 1956 m. sausio 23 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1981–1984 m.
Paprastasis bastutis
Paprastasis bastutis arba ropė (Brassica rapa) – dvimečių bastutinių (Brassicaceae) šeimos augalų rūšis.
Iš šios rūšies išvesta keletas daržovių:
Amalrikiečiai
Amalrikiečiai – krikščionybės atskala, gyvavusi XII a. pab. – XIII a. pr. Prancūzijoje. Sekė Amalriko Beniečio idėjomis (iš čia pavadinimas), tačiau už jį buvo dar radikalesni.
Amalrikiečiai tikėjo, kad Dievas ir visata tapatūs (dėl to atmetė transsubstanciaciją), kiekvieną žmogų manė esant panašų į Kristų, kiekviename esąs įsikūnijęs Dievas, kiekvienas mirė ant kryžiaus ir prisikėlė (mistinis panteizmas), galiausiai atmetė esminio skirtumo tarp gėrio ir blogio egzistavimą. Manė, kad Dievas Tėvas valdė senovėje, Dievas Sūnus – pirmuosius dvylika krikščionybės amžių, o gyvenant Amalrikui prasidėjęs Šventosios Dvasios viešpatavimas.
Amalrikiečiai pasmerkti 1210 m. Paryžiuje ir 1215 m. Laterano IV bažnytiniame susirinkime. Netrukus po to atskala nunyko.
Ši krikščionybės atskala paveikė valdiečius, begardus, begines, XIV a. mistinį panteizmą.
Tupisa
Tupisa  – miestas pietų Bolivijoje, Anduose, 2850 m aukštyje, Potosi departamente; Pietų Čičaso provincijos sostinė. 2012 m. mieste gyveno 25 709 gyventojai.
Our Version of Events
Our Version of Events – debiutinis studijinis škotų atlikėjos Emeli Sandé albumas, išleistas 2012 m. vasario 10 d. Pirmasis albumo singlas „Heaven“ buvo išleistas 2011 m. rugpjūtį ir debiutavo antrojoje „UK Singles Chart“ reitingo vietoje. Kiti singlai taip pat turėjo didelį pasisekimą ne tik Jungtinėje Karalystėje, bet ir visame pasaulyje. Pats albumas taip pat iškart debiutavo pirmojoje vietoje šalies albumų reitinge ir ten išvis išbuvo septynias savaites. „Our Version of Events“ tapo geriausiai parduodamu 2012 m. albumu Jungtinėje Karalystėje, bei antru geriausiai parduodamu 2013 m.
Dobiliai (Radviliškis)
Dobiliai – buvęs kaimas Radviliškio rajono savivaldybėje, 2 km į šiaurės rytus nuo Sidarių.
Spingų piliakalnis
Spingų piliakalnis – piliakalnis Kurše, Vainiaudos savivaldybės teritorijoje, Vainiaudos valsčius, Latvija. Pasiekiamas nuo kelio P106 Ežerė – Gruobinia, 2 km į pietvakarius nuo Asytės kaimo, miške, tarp buvusių Spingų ir Dunkurėnų kaimų.
Piliakalnis
Piliakalnis įrengtas Elkos kairiajame krante. Valstybės saugomas paminklas.
AS GNN
Association Sportive GNN, o trumpiau vadinamas AS GNN – profesionalus Nigerio futbolo klubas, rungtyniaujantis aukščiausioje lygoje. Įsikūręs šalies sostinėje Niamėjuje. Namų rungtynes žaidžia Generolo Seini Kunčės stadione, talpinančiame 35 tūkst. žiūrovų.
Medžio slankmatis
thumb|right|240px thumb|right|240px thumb|right|240px|Elektroninis medžio slankmatis
Kodži Tanaka
(g. 1955 m. lapkričio 2 d.) – buvęs japonų futbolininkas, rungtyniavęs Japonijos rinktinėje.
Medžio slankmatis
Medžio slankmatis – tai specialus slankmatis, dendrologijoje pritaikytas matuoti medžio kamieno skersmeniui.
Kodži Tanaka
Nacionalinėje komandoje žaidė 1982–1984 m.
AS GNN
Istorija
Klubas įkurtas Rungtyniavo aukščiausioje šalies lygoje. Daugkartiniai šalies čempionai ir futbolo taurės laimėtojai.
Medžio slankmatis
Yra sukurta įvairaus dizaino medžio slankmačių.
AS GNN
Istorija
Atstovavo šaliai Afrikos žemyno turnyruose.
Batos piliakalnis
Batos piliakalnis – piliakalnis Latvijoje, Kurše, Pietų Kuršo savivaldybės teritorijoje, Vainiaudos valsčiuje. Pasiekiamas keliu Meidzerė – Vecbata.
Turkijos futbolo varžybos 2001–2002 m.
Turkijos futbolo varžybos 2001–2002 m.
Stolinas
Stòlinas  – miestas pietų Baltarusijoje, Bresto srityje, 15 km į šiaurę nuo sienos su Ukraina, Polesės žemumoje, prie Horynės upės. Stolino rajono centras. Išvystyta maisto, tipografijos pramonė.
Istorija
Sovietmečiu veikė sviesto gamykla.
Platas
Platas  – upė centrinėse JAV, Misūrio dešinysis intakas. Susidaro susiliejus Šiaurės Plato ir Pietų Plato upėms, prasidedančiomis Uoliniuose kalnuose (Kolorado ir Vajomingo valstijose). Po santakos ties Šiaurės Platu Nebraskoje upė teka į rytus Didžiosiomis lygumomis. Įteka į Misūrį netoli Omahos. Upės ilgis 499 km, o su Šiaurės Platu – 1448 km.
Didžiausias intakas – Lupas (kairysis). Upės vanduo naudojamas drėkinimui. Platas sausuoju laikotarpiu nusenka, keičia vagą. Prie upės įsikūrę Karnio, Grand Ailando, Fremonto miesteliai.
Šaltiniai
thumb|left|240px|Plato baseinas
Amenorėja
Amenorėja (amenorrhea) – lytinis sutrikimas, mėnesinių nebuvimas po vieno ar daugiau menesinių ciklo.
Skirstoma į pirminę bei antrinę amonorėją. Pirminė amonorėja apibrėžiama kaip pirmųjų menstruacijų (menarchės) vėlavimas mergaitėms iki 14–16 m. Jei 14 metų sulaukusiai mergaitei neryškėja antriniai lytiniai požymiai ir nebūna mėnesinių arba sulaukusiai 16 metų nebūna mėnesinių, nors antriniai lyties požymiai matyti. Kaip vėlavimo priežastis dažniausiai nurodoma žemas lytinių hormonų lygis bei anatominės problemos. Antrinė amonorėja nustatoma, kuomet vaisingoms merginoms mėnesinių nebūna kelis ar daugiau ciklų iš eilės arba, tiksliau, kai išnyksta anksčiau buvusios reguliarios mėnesinės ir jų nebūna 3 mėnesius arba buvusios nereguliarios mėnesinės ir jų nebūna 6 mėnesius. Nėštumas, žindymas (laktacinė amenorėja) – pagrindinės laikinos priežastys, menopauzė lemia vaisingumo išnykimą. Taip pat gali sukelti išsibalansavę hormonai (žemas estrogeno lygis, aukštas testosterono lygis), kontraceptinės tabletės. Be kita ko, abejais atvejais gali sukelti anoreksija, pernelyg aktyvi fizinė veikla, sunkiai pakeliamas stresas.
Gaideliškis
Gaideliškis – buvęs viensėdis Radviliškio rajono savivaldybėje, 5 km į šiaurės rytus nuo Šiaulėnų.
Kazuaki Nagasava
(g. 1958 m. vasario 4 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1978–1985 m.
Griežės II piliakalnis
Griežės II piliakalnis su gyvenviete (registro kodas iki 2005 m. balandžio 19 d. A773KP, Lietuvos Respublikos kultūros paminklų sąrašo Nr. AR610) – piliakalnis ir gyvenvietė, Mažeikių rajono, prie Griežės kaimo, Židikų seniūnija. Pasiekiamas pavažiavus keliu 900 m į pietus nuo pirmojo Griežės piliakalnio, už antrojo posūkio 150 m paėjus į kairę rytų kryptimi per laukus.
Piliakalnis
Antrasis piliakalnis yra Ventos kairiajame krante, 1 km į pietryčius nuo pirmojo piliakalnio. Jis įrengtas į Ventos slėnį įsiterpusio ilgo aukštumos kyšulio šiaurės rytiniame gale. Aikštelė trapecinė, pailga šiaurės rytų – pietvakarių kryptimi, 24 m ilgio, 15 m pločio pietvakarių gale, 10 m pločio – šiaurės rytuose. Jos šiaurės rytiniame krašte supiltas 0,2 m aukščio, 6 m pločio pylimas. Aikštelės pietvakarių krašte supiltas 1,6 m aukščio, 11 m pločio pylimas, kurio išorinis 3,5 m aukščio šlaitas leidžiasi į 20 m ilgio, 7 m pločio, 1,8 m gylio griovį, už kurio įrengtas priešpilis. Šiaurės rytiniame šlaite, 4 m žemiau aikštelės yra 8 m pločio terasa, į šiaurės rytus nuolaidėjanti per 1 m.
Priešpilio aikštelė trapecinė, taip pat pailga šiaurės rytų – pietvakarių kryptimi, 27x25 m dydžio. Jos pietvakarių krašte supiltas 18 m ilgio, 2 m aukščio, 11 m pločio pylimas, už kurio iškastas 4 m pločio, 0,5 m gylio griovys. Piliakalnis datuojamas I tūkstantmečiu – XIII a.
Piliakalnio ir priešpilio šlaitai statūs, 17­-20 m aukščio. Jų aikštelių rytiniuose kraštuose iškastas apkasas. Piliakalnis ir priešpilis apaugę lapuočiais medžiais. Į vakarus nuo piliakalnio, 1,5 ha plote yra papėdės gyvenvietė.
Run the Jewels 3
„Run the Jewels 3“ – trečiasis amerikiečių repo grupės „Run the Jewels“ studijinis albumas. Albumas išleistas 2016 m. gruodžio 24 d, trys savaitės prieš anksčiau nustatytą išleidimo datą. Albume taip pat pasirodo Danny Brown, Joi, Trina, Boots, Tunde Adebimpe, Zack de la Rocha ir Kamasi Washington. Prieš pasirodant albumui, trys jo dainos išleistos kaip singlai: „Talk to Me“, „2100“ ir „Legend Has It“.
Kaip ir praeiti grupės albumai, „Run the Jewels 3“ sulaukė teigiamo kritikų įvertinimo. Albumas debiutavo 35 vietoje US Billboard 200 sąraše ir 8 vietoje US Top R&B/Hip-Hop Albums sąraše. Per pirmąją savaitę parduota 41 000 jo kopijų.
Charles Leclerc
Šarlis Lekleras (g. 1997 m. spalio 16 d., Monte Karle, Monake) – Monako Formulės 1 lenktynininkas, nuo 2019 m. atstovaujantis Scuderia Ferrari komandai. Jo brolis Arthur Leclerc irgi yra lenktynininkas ir nuo 2021 m. dalyvauja Formulės 3 čempionate.
Biografija
Šarlis savo lenktynininko karjerą pradėjo 2005 m. Prancūzijos kartingų čempionate. Jis laimėjo 2005, 2006 ir 2008 m. Įvairių lygių kartingų čempionatuose monakietis dalyvavo iki 2013 m.
2014 m. Šarlis perėjo į Formula Renault 2.0 Alps čempionatą. Jame pelnė 2 pergales ir liko antroje galutinės įskaitos vietoje.
2015 m. Š. Lekleras perėjo į Formulės 3 lenktynes ir ten pelnė 4 pergales.
2016 m. debiutavęs GP3 serijos čempionate pelnė 3 pergales ir tapo serijos čempionu. Dar po metų jis tapo Formulės 2 čempionu.
Formulė 1
2018 m. sezone monakietis debiutavo Formulės 1 lenktynėse su Sauber komanda. Čia pasiekęs puikius rezultatus ir surinkęs 39 taškus po metų buvo pakviestas į Ferrari ekipą.
2019 m. sezone Ferrari bolidas buvo konkurencingas ir leido Šarliui pasiekti 2 pergales bei 7 pole pozicijas. Sezono pabaigoje jis užėmė 4 vietą galutinėje įskaitoje. Šiame sezone Šarlis tapo pirmuoju lenktynininku iš Monako, pelniusiu Formulės 1 GP pergalę.
2020 m. Ferrari greičiu neprilygo lyderiams, tad tai buvo prasčiausias monakiečio sezonas – jis pelnė tik 98 taškus ir galutinėje įskaitoje liko 8 vietoje.
2021 m. sezone monakietis pelnė 2 pole pozicijas, tačiau vėl nepasiekė nei vienos pergalės. Su 159 taškais jis liko 7 vietoje. Jo komandos draugas Carlos Sainz Jr. galutinėje įskaitoje užėmė aukštesnę vietą ir tai įvyko pirmą kartą Š. Leklero karjeroje.
Pirmose 2022 m. lenktynėse Bahreine monakietis pelnė savo trečiąją pergalę karjeroje. Po šios pergalės jis tapo pirmuoju lenktynininku iš Monako, pirmavusiu bendroje Formulės 1 įskaitoje.
Mertvovodas
Mertvovodas – upė Ukrainoje, Mykolajivo srityje; kairysis Pietinio Bugo intakas. Ilgis siekia 114 km, baseino plotas – 1774 km². Prie Pietinio Bugo ir Mertvovodo santakos įsikūręs Voznesenskas.
Žemupyje vagos plotis siekia iki 20 m. Upės mityba mišri, tačiau vyrauja sniego tirpsmo vanduo. Užšąla gruodžio pabaigoje, o atitirpsta kovo pradžioje.
Pagrindiniai intakai – Komyšuvata ir Garbuzynka (dešinieji), iš viso esama daugiau nei 140 intakų.
Gerveliškis
Gerveliškis – buvęs viensėdis Radviliškio rajono savivaldybėje, 4 km į pietryčius nuo Šiaulėnų.
Turkijos futbolo varžybos 2000–2001 m.
Turkijos futbolo varžybos 2000–2001 m.
Armandas Kučys
Armandas Kučys (g. 2003 m. vasario 27 d.) – Lietuvos futbolininkas, puolėjas, žaidžiantis Kauno „Žalgirio“ klube.
Kitados atstovavo Lietuvos jaunimo rinktinėms. 2021 m. debiutavo nacionalinėje Lietuvos futbolo rinktinėje.
Karjera
Atstovavo Panevėžio Sporto gimnazijai bei Panevėžio Futbolo Akademijai.
„Panevėžio“ klubas
2019 m. pradėjo profesionalo Karjerą pradėjo FK Panevėžys, tačiau klubui atstovavo žaisdamas Panevėžys B ekipoje, Pirmoje lygoje.
„Ekrano“ klubas
2020 m. žaidė naujai suburtoje „Ekrano“ komandoje, kuri dalyvavo Antros lygos pirmenybėse.
FF Kalmar
Persikėlė į Švediją ir atstovavo FF Kalmar U-19 ekipai. Rungtynėse prieš FF Malmo U19 pasižymėjo įvarčiu.
2022 m. liepos 30 d. debiutavo rungtynėse prieš IK Oddevold. Kučio atstovaujama ekipa pralaimėjo varžovams rezultau 0:1.
Toyota taurės turnyre, kuris skirtas žemesniųjų pakopų ekipoms, A. Kučys rungtynėse prieš Rappe GOIF ekipą pelnė tris įvarčius, o Oskarshamn sutriuškino varžovus rezultatu 6:0.
„Kauno Žalgirio“ klubas
2023 m. liepos 7 d. debiutavo klube A lygos rungtynėse prieš FK Panevėžys. Varžovai sutriuškino kauniečius rezultatu 3:0. Žaidėjas pasirodė po keitimo antrame kėlinyje ir žaidė iki finalinio švilpuko.
Rinktinės
Atstovavo Lietuvos jaunimo rinktinėms ir nacionalinei rinktinei.
Giraitė (Radviliškis)
Giraitė – buvęs viensėdis Radviliškio rajono savivaldybėje, 2 km į pietvakarius nuo Sidarių.
Kalčių piliakalnis
Kalčių piliakalnis – piliakalnis Kurše, Vainiaudos savivaldybės teritorijoje, Vainiaudos valsčius, Latvija. Pasiekiamas keliu Meidzerė – Vecbata.
Piliakalnis
Piliakalnis įrengtas šiauriniame Kalčio ežero krante.
.qa
.qa – interneto šalies kodo aukščiausio lygio domenas (ccTLD) Kataro interneto domenų vardų sistemoje. Jį administruoja Qatar Telcom, tačiau domeno registraciją teikia Internet Qatar. Įsigaliojo nuo 1996 m.
Čekoslovakijos vyrų rankinio rinktinė
Čekoslovakijos vyrų rankinio rinktinė – istorinė komanda, atstovavusi Čekoslovakijai tarptautinėse varžybose. Rinktinės sudėtį ir veiklą koordinavo Čekoslovakijos rankinio federacija.
Jad Vašem
Jad Vašem  – oficialus Izraelio memorialas holokausto aukoms atminti, įkurtas 1953 m. specialiu Izraelio Parlamento (Kneseto) įsaku. Jad Vašemas yra įkurtas ant Atminimo kalno, vakarinio Hercelio kalno šlaito, 84 metrų (2,638 pėdų) virš jūros lygio, šalia Jeruzalės miško. Memorialas susideda iš 180 dunamų (18.0 hektarų; 44.5-akrų). Kompleksas yra sudarytas iš keleto dalių: holokausto istorijos muziejaus, memorialinių vietų tokių kaip Vaikų memorialas ir Atminimo salė, holokausto meno muziejaus, skulptūrų, lauko atminimo aikštelių, tokių kaip Bendruomenių slėnis, Sinagogos, holokausto mokslinių tyrinėjimų instituto su archyvais, bibliotekos, leidybos namų ir edukacinio centro pavadinto Tarptautine mokykla/institutu holokausto studijoms. Nuo pat Jad Vašem įkūrimo dienos pagrindinis įkūrėjų tikslas buvo išsaugoti katastrofos laikotarpio žydų istoriją; Įamžinti kiekvieną iš šešių milijonų žuvusių žydų asmeninę istoriją ir pripažinti ne žydų kilmės asmenis, kurie asmeniškai rizikavo savo gyvybe be jokio materialinio ar evangelistinio motyvo ir gelbėjo žydus nuo genocido holokausto metu. Izraelio valstybė šiuos asmenis pripažino Pasaulio Tautų Teisuoliais ir apdovanojo. Jad Vašem Pasaulio Tautų Teisuolių sode kiekvienam teisuoliui yra pasodintas medis. Po Raudų Sienos, Jad Vašem yra antra turistų lankomiausia vieta Izraelyje. Įėjimas į šį muziejų yra nemokamas ir jis sulaukia apie vieno milijono lankytojų kasmet.
Etimologija
Pavadinimas „Jad Vašem“ yra eilutė iš Izaijo knygos (Isaiah 56:6). Holokausto memorialas gavo Jad Vašem vardą, nes jis išreiškia idėją sukurti vieną vietą, kuri rinktų ir įamžintų visus žydų aukų vardus, nes daugelis neturi nieko, net antkapio, kur būtų įamžinti aukų vardai.
Istorija
Idėja įsteigti memorialą istorinėje žydų tėvynėje žydų aukoms žuvusioms Nacių vykdyto holokausto metu per Antrą Pasaulinį karą atminti buvo atsakas į masines žydų žudynes nacių okupuotose šalyse. Mordehajus Šenhavis, Mišmar Haemek kibuco gyventojas, pasiūlė pirmą kartą įsteigti muziejų 1942 metais Žydų Nacionalinio Fondo susitikime. 1945 metais planas kaip įsteigti muziejų buvo aptartas detaliau Sionistų susitikime Londone. Buvo sukurta laikinoji Sionistų lyderių valdyba, kurioje dalyvavo Davidas Remeza kaip organizacijos pirmininkas, Šloma Zakmanas Šragai, Baruhas Zukermanas ir Šenhavi. 1946 metų vasario mėnesį Jad Vašem atidarė ofisą Jeruzalėje ir keletą filialų Tel Avive. Tų pačių metų birželį sušaukė savo pirmąją plenarinę sesiją. 1947 m. liepos mėnesį įvyko pirmoji holokausto tyrinėjimo konferencija, Jeruzalės Hebrajų universitete, bet įsiplieskęs 1948 m. Izraelio nepriklausomybės karas sustabdė kūrimo procesą dvejiems metams. 1953 m. Knesetas, Izraelio parlamentas, vienbalsiai priėmė Jad Vašem įstatymą, įsteigdamas Kankinių ir Herojų Atminimo organizaciją.
Jad Vašem muziejaus padėtis vakarinėje Hercelio kalno dalyje neatsitiktinė. Teritorijoja padalinta į keletą svarbių istorinių asociacijų, buvo pasirinkta išreikšti ir perduoti simbolinę žinutę apie „atgimimą“ po sunaikinimo. Skirtingai nuo holokausto salės, kuri įkurta1948 metais ant Sijono kalno. Vėlesnio muziejaus sienos yra liniuotos akmeninėmis plokštėmis, kurios simbolizuoja daugiau kaip 2,000 žydų bendruomenių sunaikintų holokausto metu, taip pat vaizduoja holokaustą kaip „mirties ir naikinimo“ tęsinį, kurį teko iškęsti žydams per visą tautos istoriją.
Naujasis Jad Vašem muziejus buvo suprojektuotas Izraelio – Kanados architekto Mozės Šefderio, kuris pakeitė jau 30 metų gyvavusią parodą. Tai yra 100 milijonų dolerių vertės, dešimtmetį trukusio projekto kulminacija.
2008 m. Rabinas Israelis Meir Lau buvo paskirtas Jad Vašemo pirmininku pakeisti Tommy Lapidą.
Tikslai
Jad Vašem svarbiausi tikslai yra švietimas, moksliniai tyrimai, dokumentacija ir holokausto aukų įamžinimas. Jad Vašem organizuoja profesinio tobulėjimo kursus pedagogams tiek Izraelyje, tiek už jo ribų; plėtoja ir tobulina skirtingų amžių grupėms tinkančias studijų programas, mokymo programas ir mokymo medžiagą Izraelio ir užsienio šalių mokiniams, siekiant išmokyti įvairaus amžiaus asmenis visame pasaulyje apie holokaustą. Muziejus taip pat rengia holokausto parodas, renka holokausto aukų vardus; renka aukų nuotraukas, dokumentus ir artefaktus, taip pat renka liudijimų lapus įamžinančius holokausto aukas. Jad Vašem siekia įamžinti šešių milijonų žydų žuvusių holokausto metu atminimą bei įamžinti žydų bendruomenes sunaikintas karo metu. Muziejus taip pat organizuoja atminimo ceremonijas ir minėjimus; palaiko holokausto mokslinių tyrimų projektus, plėtoja ir koordinuoja simpoziumus, seminarus ir tarptautines konferencijas. Leidžia mokslinio tyrinėjimo darbus, memuarus, dokumentus, albumus ir dienoraščius susijusius su holokaustu. Jad Vašem taip pat apdovanoja ne žydų kilmės asmenis rizikavusius savo gyvybe ir gelbėjusius žydus holokausto metu.
Muziejus
1957 metais buvo atidarytas Jad Vašem muziejus. Didžiausias dėmesys buvo sutelktas ties eksponatais menančiais Varšuvos geto žydų pasipriešinimą, Sobiboro ir Treblinkos koncentracijos stovyklų sukilimus ir holokaustą išgyvenusių žydų kovą siekiant atvykti į Izraelį. 1993 metais pradėtas planuoti didesnis, labiau technologiškai pažangus muziejus, kuris turėtų pakeisti senąjį. Naująjį pastatą suprojektavo Kanados-Izraelio architektas Moshe Safdie. Pastatas sudarytas iš ilgo koridoriaus sujungto su 10 šalių. Kiekviena jų yra skirta skirtingui holokausto perijodui atminti. Muziejus pristato 90 holokausto aukų ir holokaustą išgyvenusių aukų asmeninių istorijų, apie 2,500 asmeninių daiktų, kuriuos paaukojo holokaustą išgyvenę žmonės ir kiti. Senosios ekspozicijos sutelktos ties antisemitizmo ir nacizmo kilimu, pakeistos holokausto aukų istorijas menančiais eksponatais. Muziejaus kuratorius ir pirmininkas Avner Shalev teigia, kad naujo muziejaus vizitas yra tarsi žvilgsnis į žuvusių žmonių akis. Tai nebuvo šešių milijonų aukų žmogžudystė, tai buvo šašių milijonų asmenybių žmogžudystė.
Architektūra
Moshe Safdie suprojektuotas muziejus yra suformuotas kaip trikampis betonas –prizmė, kuris apšviestas 200 metrų ilgio stoglangiais. Lankytojai šiuo keliu lanko požemines galerijas, kurios išsišakoja nuo pagrindinės salės. Lankytojai yra nukreipiami į galerijas pasitelkiant specialius perėjimus.
Vardų salė
Vardų salė yra memorialas skirtas 6 milijonams žydų žuvusių holokausto metu atminimui. Pagrindinė salė yra suformuota iš dviejų kūgių: vieno 10 metrų aukščio kabančiu ir kitu iškastu žemėje ir pripildytu vandeniu. Viršutiniame kūgyje yra įamžinta 600 holokausto aukų fotografijų ir aukų liudijimų fragmentų, kurie atsispindi antro kūgio apčioje esančiame vandenyje, atminant aukas, kurių vardai išliko iki šiol nežinomi. Aplink platformą yra apskritimo formos saugykla, talpinanti apie 2.2 milijonų liudijimų surinktų iki šiol, paliekant neužpildytos vietos tiems, kurie dar bus pateikti ateityje. Iki 1950 metų Jad Vašem surinko apie 110,000 audio, video ir rašytinių liudijimų iš holokaustą išgyvenusių aukų. Dauguma holokaustą išgyvenusių žydų yra pagyvenusio amžiaus todėl programa į tai atsižvelgia ir lanko aukas namie tam, kad įrašytų interviu. Muziejuje taip pat yra paieškų salė, kurioje yra kompiuterizuota paieškų bazė, kuria gali naudotis lankytojai tam, kad atliktų tiesiogines holokausto aukų vardų paieškas.
Pasaulio Tautų Teisuoliai
Viena iš Jad Vašem užduočių yra apdovanoti ne žydų kilmės asmenis, kurie rizikavo savo gyvybėmis, laisve ar pozicijomis, tam kad išgelbėtų žydus holokausto metu. Tam buvo įsteigta speciali nepriklausoma komisija vadovaujama aukščiausio teismo teisėjo, baigusio savo kadenciją Aukščiausiame teisme. Komisija yra sudaryta iš įvairių žmonių: istorikų, visuomenės veikėjų, teisininkų, holokaustą išgyvenusių aukų. Jie egzaminuoja ir tikrina kiekvieną atvejį ar jis atitinka tikslius kriterijus, reikalavimus ir taisykles. Pasaulio Tautų Teisuoliams yra įteikiamas garbės sertifikatas ir medalis, o jų vardai yra įamžinami Pasaulio Tautų Teisuolių sode, Atminimo kalne, Jad Vašem, kur kiekvienam iš jų yra pasodinamas medelis. Tai tebesitęsiantis projektas, kuris tęsis kol bus pateikiami prašymai pagrįsti liudijimais ir dokumentais. 2011metais 555 asmenys buvo pripažinti Pasaulio Tautų Teisuoliais, o 2011metais daugiau nei 24,300.
Meno galerija
Jad Vašem pristato didžiausią pasaulyje meno kolekciją, kurią sukūrė žydai ir kitos nacių okupacijos aukos 1933–1945 metais. Vyriausioji Jad Vašem meno kuratorė Yehudit Shendar prižiūri 10,000 kūrinių kolekciją, kurią kasmet papildo 300 naujų eksponatų, daugumą iš jų aukoja holokaustą išgyvenusių aukų šeimos arba jie yra atrasti senose palėpėse. Tarp eksponatų yra Alexander Bogen, Alice Lok Cahana, Samuelio Bako ir Felix Nussbaum darbai.
Apdovanojimai, kuriuos suteikia Jad Vašem
Yad Vašem suteikia šiuos knygų apdovanojimus:
• Sussman apdovanojimas už Shoah (holokausto) tapybos darbus. • Kasmetinis Buchmano Fondo atminimo prizas rašytojams ir mokslininkams už su holokaustu susijusius darbus. Asmenys gavę apdovanojimą:
Stonaičių I tvenkinys
Stonaičių I tvenkinys - tvenkinys Lietuvoje, Plungės rajone, 4 km į vakarus nuo Varkalių, Stonaičių gyvenvietės rytiniame pakraštyje. Sudarytas užtvenkus bevardį upelį (Babrungo intakas) 0,94 km nuo jo žiočių. Tvenkinio ilgis iš rytų į vakarus - 0,17 km, plotis - iki 0,1 km. Altitudė 80,9 m. Krantai žemi, aplinkui plyti pievos ir dirbami laukai. Pasroviui iškart telkšo Stonaičių II tvenkinys ir dar 2 tvenkiniai iš 4 Stonaičių tvenkinių kaskados.
Takeši Košida
(g. 1960 m. spalio 19 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1980–1985 m.
Nedas Rauluševičius
Nedas Rauluševičius (g. 2002 m. birželio 19 d.) – Lietuvos krepšininkas, Brosta komandos narys. Jis yra buvęs Jonavos CBET komandos žaidėjas, atstovavęs ekipai 3 sezonus. Pozicija – krašto puolėjas, ūgis 1,94 m. Po karjeros mėgėjų lygoje 2020 m. jis prisijungė prie tada NKL žaidusios Jonavos ekipos ir padėjo jai patekti į LKL.
Karjera
Nedas pradėjo žaisti krepšinį būdamas 7 metų amžiaus. Rungtyniavo Arvydo Sabonio krepšinio centre, Žalgirio jaunimo akademijoje. 2019-2020 m. sezone vėliau atstovavo VDU Rasos gimnazijos komandą. 2020 m. tapo Jonavos klubo nariu. 2021 m. lapkričio 13 d. debiutavo LKL, rungtynėse prieš Vilniaus Rytą. 2023 m. vasarį su komanda laimėjo sidabro medalį KMT varžybose, tačiau čempionate liko 4 vietoje. 2023 m. liepą prisijungė prie 3 prieš 3 komandos "Brosta". 2023/24 sezono pradžioje ekipa varžosi dėl kelialapio į FIBA 3x3 Masters serijos turnyrą Nyderlanduose.
KIC 9832227
KIC 9832227 yra glaudi dvinarė žvaigždžių sistema, esanti Gulbės žvaigždyne ir nutolusi apie 1800 šviesmečių. Tai užtemdomoji dvinarė, jos orbitinis periodas yra beveik 11 valandų. Prognozuojamas sistemą sudarančių žvaigždžių susidūrimas, kurio rezultatas – šviesi raudonoji nova (nepainiotina su nova). Ji turėtų būti matoma plika akimi keletą savaičių tarp 2021 m. rugsėjo ir 2022 m. rugsėjo. Žvaigždžių susidūrimas ir paskesnis sprogimas, atsižvelgiant į nuotolį iki šios žvaigždžių sistemos, įvyko prieš maždaug 1800 metų, tačiau šviesa, liudijanti apie šį įvykį, dar nepasiekė Žemės.
Glaimos
Glaimos – buvęs kaimas Radviliškio rajono savivaldybėje, 3 km į šiaurės rytus nuo Sidarių.
Leckavos piliakalnis
Leckavos piliakalnis su gyvenviete (registro kodas iki 2005 m. balandžio 19 d. A777KP, Lietuvos Respublikos kultūros paminklų sąrašo Nr. AR614) – piliakalnis Mažeikių rajono savivaldybės teritorijoje, prie Leckavos gyvenvietės, Reivyčių seniūnija. Pasiekiamas keliu Leckava – Buknaičiai pavažiavus 300 m, prieš Gilupį pasukus į kairę šiaurės kryptimi ir pavažiavus 100 m iki mūrinio pastato griuvėsių, paėjus dar 100 m – yra priekyje, krūmuose.
Piliakalnis
Piliakalnis įrengtas Vadaksties ir Gilupio kairiuosiuose krantuose, ties jų santaka. Aikštelė trikampė, orientuota šiaurės rytų – pietvakarių kryptimi, 24 m ilgio, 28 m pločio pietvakariuose. Jos pietvakariniame krašte lanku supilti 2 pylimai ir tarp jų iškastas griovys. Pirmasis pylimas - 55 m ilgio, 2 m aukščio, 18 m pločio, griovys - 6 m pločio, 0,5 m gylio, antras pylimas - 80 m ilgio, iki 2,5 m aukščio, 9 m pločio. Šlaitai statūs, 12 m aukščio. Piliakalnis datuojamas I tūkstantmečiu - XIII a.
Į pietus – pietvakarius nuo piliakalnio, 0,5 ha plote yra papėdės gyvenvietė.
Tyrimai
Piliakalnio žvalgomuosius archeologinius tyrimus 1966 m. atliko Lietuvos istorijos institutas.
Kauno senasis uostas
Istorija
thumb|left|Kauno uostas ir [[Aleksoto tiltas. Napoleono Ordos piešinys, 1875 m.]] kairėje|miniatiūra|Kauno senojo uosto panorama XX amžiaus pradžioje alt=Kauno prieplauka (senasis uostas)|kairėje|miniatiūra|XX amžiaus pradžia Žinomas nuo XV a. LDK laikų, buvo pagrindinis Kauno miesto uostas. Prie Vytauto bažnyčios buvo muitinė, pakrantėje yra aptinkama prekybinė keramika. Ties uostu Nemuno krantinė buvo sutvirtinta mediniais poliais, o jos pakraščiu ėjo akmenimis grįsta gatvė. Nemuno vagos ypatybės ties Kauno senamiesčiu netoli santakos leido šioje vietoje keisti laivų judėjimo kryptį, didesnieji laivai tik nuo Kauno galėjo plaukti žemyn.
O. Magnusas 1539 m. Nemuno ir Neries santaką iliustravo trijų laivų, pakrautų prekių, piešiniais. Apie 1600 m. daryta T. Makovskio graviūra vaizduoja Kauną, kurio prieigose uostas lankomas įvairių laivų. Uostas veikė iki XX a. vidurio, tačiau po II pasaulinio karo sunyko.
Tecuja Tocuka
(g. 1961 m. balandžio 24 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1980–1985 m.
Sučevicos vienuolynas
thumb|300px|right|Išorinis vaizdas Sučevicos vienuolynas,  – gynybinis stačiatikių vienuolynas šiaurės rytinėje Rumunijoje, buvusios istorinės Bukovinos pietinėje dalyje. Išsidėstęs prie Sučevicos upės, 18 km nuo Reduci miestelio (Sučavos apskritis). Už vienuolyno mūrinės tvoros iškilusi Kristaus Prisikėlimo cerkvė, kuri dėl savo freskų įtraukta į UNESCO Pasaulio paveldo sąrašą (žiūr.: Šiaurinės Moldavijos dekoruotos bažnyčios).
Istorija
110px|thumb|left|Cerkvės sieninės freskos fragmentas: [[gospodaris Aleksandras Gerasis su žmona Ana (Jurgio Karijotaičio dukra).]] Vienuolyną XVI a. 8–tame dešimtmetyje fundavo Movilų giminė: buvę gospodariai Jeremijus ir Simonas bei buvęs Moldavijos metropolitas Jurgis. Apie 1595 m., kai dar vienas šios giminės atstovas ruošėsi užimti sostą, vienuolynas buvo rekonstruotas – išmūryta galinga apsauginė tvora su aukštais penkiais bokštais, o cerkvės sienas 1595–1596 m. tapytojai Sofronas ir Jonas išpuošė freskomis.
Lenkijos-Turkijos karo metu, 1690 m. vienuolyną buvo užėmę Nikodemo Žaboklickio vadovaujami daliniai. Dabartiniu metu viename iš vienuolyno pastatų įrengtas muziejus, lankytojams demonstruojantis itin senas ikonas, liturginius indus, gobelenus ir knygas.
Architektūra
Cerkvės architektūra būdinga šiam kraštui: su bokštu, keturkampio pastato rytinėje dalyje suformuotos trys apsidės (iš rytų, pietų ir šiaurės pusių). Retai kur Bukovinoje šventovėse sutinkamas prie įėjimo išmūrytas arkinis prieangis.
Šventovės išorinės freskos išsilaikė puikiai, net ir šiaurinėje sienoje, kuri paprastai būna paveikiama dėl šiame krašte siaučiančių šiaurės vėjų. Rytinės sienos freskose vaizduojami Dievas Tėvas, Jėzus Kristus, Mergelė Marija su kūdikiu ant rankų ir kt. Šonuose – angelai, Bažnyčios tėvai, šventieji ir kankiniai. Šiauriniame fasade vaizduojamos dorybės, kurių pagelba galima pakilti į Dangų. Lipantiems į viršų padeda angelai, o paslydusių ir nukritusių laukia velniai. Šalia – šv. Jono Klimako gyvenimo kelią atkuriantys vaizdai. Pietinėje sienoje nutapytas Jesės medis su filosofų, turėjusių įtakos krikščionybės vystymuisi, portretais. Prie pietinės sienos besišliejančio įėjimo prieangio vidus ištapytas scenomis iš Apreiškimo šv. Jonu (Apokalipsės). Vakarinė siena yra palikta laisva nuo tapybos. Vidinių freskų tematika yra panaši į kitų Bukovinos cerkvių.
Stonaičių III tvenkinys
Stonaičių III tvenkinys – tvenkinys Lietuvoje, Plungės rajone, 4,5 km į vakarus nuo Varkalių, Stonaičių gyvenvietėje. Sudarytas užtvenkus bevardį upelį (Babrungo intakas) 0,6 km nuo jo žiočių. Tvenkinio ilgis iš rytų į vakarus – 0,1 km, plotis – iki 0,065 km. Altitudė 77,3 m. Krantai neaukšti. Priešsroviui iškart telkšo Stonaičių II tvenkinys ir dar 1 tvenkinys iš 4 Stonaičių tvenkinių kaskados, pasroviui iškart – Stonaičių IV tvenkinys. Į pietus už kelio Nr.3223 (Stonaičiai – kelias ) auga sodai.
Mana (Prancūzijos Gviana)
Mana  – upė Pietų Amerikoje, Prancūzijos Gvianoje. Prasideda keliais upeliais Gvianos plokščiakalnyje (Centriniame Gvianos masyve), į šiaurės vakarus nuo Saulio gyvenvietės. Teka į šiaurę. Įteka į Atlanto vandenyną netoli Avala Jalimapo kaimo, tuoj į rytus nuo Maroni žiočių.
Didžiausias intakas – Akaruanis (kairysis).
Manos baseine – gausūs aukso telkiniai (Aukso Kalno (Montagne d’or) kasykla). Šalia upės žiočių įsikūrusi Manos gyvenvietė.
Stonaičių II tvenkinys
Stonaičių II tvenkinys – tvenkinys Lietuvoje, Plungės rajone, 4 km į vakarus nuo Varkalių, Stonaičių gyvenvietės rytinėje dalyje. Sudarytas užtvenkus bevardį upelį (Babrungo intakas) 0,7 km nuo jo žiočių. Tvenkinio ilgis iš rytų į vakarus – 0,21 km, plotis – iki 0,13 km. Altitudė 79 m. Priešsroviui iškart telkšo Stonaičių I tvenkinys, pasroviui – Stonaičių III tvenkinys ir dar 1 tvenkinys iš 4 Stonaičių tvenkinių kaskados. Krantai žemi, aplinkui plyti dirbami laukai. Į pietus, už kelio Nr.3223 (Stonaičiai – kelias ), auga sodai.
Šindži Tanaka
(g. 1960 m. rugsėjo 25 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1980–1985 m.
Tasas
Tasas gali reikšti:
Lauksargis (Radviliškis)
Lauksargis – buvęs viensėdis Radviliškio rajono savivaldybėje, 4 km į rytus nuo Šiaulėnų.
An-12 katastrofa prie Rokiškio
An–12 katastrofa prie Rokiškio – TSRS Karinių oro pajėgų lėktuvo Antonov An-12AP avarija, įvykusi 1972 m. gegužės 26 d. Rokiškio rajone. Aviakatastrofoje sudužo iš Pajuosčio aerodrome dislokuoto karo transporto aviacijos pulko nr. 128 mokomajam skrydžiui pakilęs karinis lėktuvas. Skrydis vyko lėktuvų grupėje, naktį, esant nepalankioms oro sąlygoms. Nelaimingo atsitikimo priežastis – įgulos klaida. Žuvo 5 lakūnai, išgyveno 1. Skirtinguose šaltiniuose nurodo 5–6 karius, tačiau Panevėžyje, Kristaus Karaliaus katedros kapinėse, šia data pažymėti 7 kapai. Tiksli įvykio vieta viešai nepaskelbta (rusų šaltiniuose – „netoli Panevėžio“).
Katastrofos aplinkybės
Ščenikovo karinio orlaivio įgula skrydį atliko karinėje lėktuvų rikiuotėje „Srautas“ naktį, griaudėjant perkūnijai. Priekyje skridęs Vodolazskio (Водолазский) vadovaujamas ekipažas už radionavigacinės sistemos nukrypo nuo užduotos maršruto linijos, taip sutrumpindamas intervalą nuo 1 min. iki 40 sek. Ščenikovas priėmė neteisingą sprendimą, užimdamas 400 m aukštį vietoje 600 m. Tuo tarpu faktinis aukštis pagal prietaisų parodymus siekė lygiai 220 m, kadangi nei orlaivio vadas, nei jo pavaduotojas nebuvo nustatę aukštimačio signalizatoriuje ribinio mažiausio aukščio. Vodolazskio ekipažas neteisingai ištaisė šoninį nukrypimą, atlikęs du suporuotus posūkius į kairę 50° ir į dešinę 60°, taip sutrumpindamas distanciją iki 4–4,5 km ir pastatydamas Ščenikovo lėktuvą į keblią padėtį. Ščenikovo ekipažas prarado prietaisų, sekančių karinę parengtį, kontrolę, nukreipė dėmesį nuo lėktuvo pilotavimo, ėmė vizualiai ieškoti priekyje Vodolazskio lėktuvo, o likus 40 km nuo desantavimo aikštelės, buvo apakintas žaibo iškrovos ir prarado skrydžio aukščio kontrolę. Lėktuvas perėjo į tolygų žemėjimą, užkabino medį, namo kaminą, susidūrė su žeme, pračiuožė lauku, sudužo ir užsidegė. Išgyveno tik borto technikas. Bloga skrydžių ir ekipažų parengtis.
Avariją patyrė TSRS Gynybos ministerijos orlaivis An-12AP, kurio gamyklinis nr. 2401003.
Andreas Thorkildsen
Andreas Thorkildsen (g. 1982 m. balandžio 1 d.) – Norvegijos lengvaatletis, kuris specializuojasi ieties metime. Jis tapo pirmuoju istorijoje vyru iškovojusiu Europos, pasaulio ir olimpiniu čempionų vardus.
2001 m. Thorkildsen pasiekė pasaulio jaunimo rekordą.
Padgurka
Padgurka – buvęs kaimas Radviliškio rajono savivaldybėje, 6 km į pietus nuo Šiaulėnų.
Turkijos futbolo varžybos 1998–1999 m.
Turkijos futbolo varžybos 1998–1999 m.
FC Olimp Comrat
Komrato „Olimp“ futbolo klubas – Moldavijos futbolo klubas iš Komrato.
Istorija
Klubas įkurtas 2013 m. Kitados rungtyniavo Divizia B ir Pietų grupėje 2018 m. buvo treti.
2019 m. Divizia B (Pietų grupėje) tapo nugalėtojais. Nuo 2020–2021 m. rungtyniavo Divizia A (II pakopa).
2022–2023 m. rungtyniavo Pirmoje lygoje, buv. Divizia A.
Pasiekimai
2019 m. užėmė pirmą vietą Divizia B (Pietų zonoje).
Lemnas
thumb|250px|Salos padėtis Graikijoje
Lemnas  – sala Egėjo jūros šiaurėje, priklauso Graikijai, Šiaurės Egėjo periferijai. Plotas – 476 km² (8-a pagal dydį šalies sala).
Sala kalvota, ypač vakaruose, kur aukštis siekia 430 m (Viglos k.). Pakrantėse gausu paplūdimių. Kraštovaizdžiai sukultūrinti – vynuogynai, alyvmedžių giraitės, javų pasėliai.
2011 m. Lemne gyveno 16 992 gyventojai. Pagrindinė gyvenvietė – Mirina (8000 gyv.). Verčiamasi daugiausia turizmu, avių auginimu ir pieno pramone, vaisių auginimu (arbūzai, migdolai, figos, melionai ir kt.), vyno, alyvų aliejaus gamyba.
Lemne yra seniausia rasta Egėjo salyno archeologinė gyvenvietė, datuojama 12 tūkstm. pr. m. e. Taip pat yra antikinio Hefaistijos miesto liekanos, Osmanų laikų tvirtovės. Senovėje bendruomenė vartojo lemniečių kalbą.
Renavo piliakalnis
Renavo piliakalnis (registro kodas iki 2005 m. balandžio 19 d. A780P, Lietuvos Respublikos kultūros paminklų sąrašo Nr. AR623) – piliakalnis Mažeikių rajono savivaldybės teritorijoje, prie Krikštonių kaimo, Sedos seniūnija. Pasiekiamas keliu (207) Židikai – Renavas neprivažiavus Renavo sodų pasukus į kairę rytų kryptimi ir pavažiavus 880 m – yra priekyje.
Piliakalnis
Piliakalnio šlaitai apardyti erozijos (dabar ji stabilizuota), aikštelė - duobių. Piliakalnis apaugęs paskirais lapuočiais, aikštelė dirvonuoja.
Tyrimai
Piliakalnio žvalgomuosius archeologinius tyrimus 1906 m. atliko Liudvikas Kšivickis, 1966 m. – Lietuvos istorijos institutas, 1972 m. tyrė Telšių kraštotyros muziejus. Vitas Valatka aikštelėje ištyrė 8 m² plotą, padarė 14x2 m dydžio pylimo pjūvį. Nustatyta, kad pylimas supiltas vienu kartu iš molio, vidinėje pašlaitėje sustiprintas akmenimis. Po pylimu aptiktas 15­-40 cm storio vasarą nukirstų ir sudegintų lapuočių medžių ir krūmų sluoksnis. Pylime rasta gyvulių kaulų, grublėtos keramikos šukė. Piliakalnis datuojamas I tūkstantmečiu.
.in
.in – interneto šalies kodo aukščiausio lygio domenas (ccTLD) Indijos interneto domenų vardų sistemoje. Jį administruoja INRegistry. Įsigaliojo 1989 m.
Turkijos futbolo varžybos 1997–1998 m.
Turkijos futbolo varžybos 1997–1998 m.
Stonaičių IV tvenkinys
Stonaičių IV tvenkinys – tvenkinys Lietuvoje, Plungės rajone, 4,5 km į vakarus nuo Varkalių, Stonaičių gyvenvietės centre. Sudarytas užtvenkus bevardį upelį (Babrungo intakas) 0,44 km nuo jo žiočių. Tvenkinio ilgis iš rytų į vakarus – 0,15 km, plotis – iki 0,1 km. Altitudė 73,9 m. Krantai neaukšti, vietomis apaugę medžiais. Priešsroviui iškart telkšo Stonaičių III tvenkinys ir dar 2 iš 4 Stonaičių tvenkinių kaskados. Į pietus už kelio Nr.3223 (Stonaičiai – kelias ) įsikūrę Stonaičių socialinės globos namai.
Batinjolio lenkų mokykla
Batinjolio lenkų mokykla – Prancūzijos sostinės Paryžiaus Batinjolio rajone veikusi aukštesnioji mokykla (licėjus), teikusi išsilavinimą lenkų ir prancūzų kalbomis.
Istorija
thumb|200px|Ilgamečio mokyklos vadovo [[Severinas Galezovskis|Severino Galezovskio paminklą prie mokyklos sienos puošia Lietuvos ir Lenkijos herbai]] Po 1831 m. sukilimo iš Lenkijos Kongreso karalystės ir Lietuvos didžiosios kunigaikštystės žemių į Prancūziją persikėlė daugybė sukilėlių, kai kurie su šeimomis. Šis reiškinys, kartu su sukilimo numalšinimu sukrėtęs buvusios ATR gyvenimą, vėliau buvo pavadintas Didžiąja emigracija. Persikėlėlių vaikams nuo 1841 m. buvo galima lankyti prancūzišką mokyklą Šatijono miestelyje prie Paryžiaus.
1842 m. pradėjo veikti savarankiškas licėjus, kuriame mokiniai išeidavo ne tik prancūziškos mokyklos kursą, bet ir buvo mokomi lenkų kalbos ir istorijos. Auklėtiniai devėjo uniformas su ant sagų įspaustais Lenkijos Ereliu ir Lietuvos Vyčiu. Mokykla ilgai nuosavų patalpų neturėjo, tik 1844 m. ji galutinai persikraustė į Batinjolio rajoną. Lėšas švietimo įstaigos išlaikymui rinko emigrantų visuomenė: labdaros koncertą surengė kompozitorius Frederikas Šopenas, aukojo prancūzų geradariai, net 29 tūkst. frankų sumą padovanojo buvęs sukilėlis Janas Leduchovskis.
1852 m. išpirkus pastatą, jame buvo įrengtos 12 klasių, gimnastikos salė, laboratorija ir gydytojo kabinėtas. Mokiniai galėjo apsigyventi internate, pastate įrengti buvo ir butai mokytojams. Ypatingą pasididžiavimą kėlė 20 000 tomų biblioteka (1865 m. duomenys), pavykus dalį uždarytos Vilniaus universiteto bibliotekos atsigabenti į Paryžių. Be to, savo skaitlingą knygų rinkinį perdavė tuo metu Briuselyje dėstęs Vilniaus universiteto istorijos profesorius Joachimas Lelevelis, mokinių tėvai ir kt.
Buvo įdarbinti 36 mokytojai, besimokančiųjų skaičius augo – vienu metu jis pasiekė 300. Auklėtinių (daugiausiai bajoraičių) tarpe vyravo promilitaristinės nuotaikos, buvo tikimasi netrukus važiuoti į tėvų žemę ir dalyvauti jos išvadavime. Papildomai buvo dėstoma topografija ir organizuojami kariniai lauko mokymai. 1845–1870 m. daugiau nei 60 abiturientų stojo studijuoti šalies karinėse mokyklose ir siekė karjeros Prancūzijos kariuomenėje. 1869 m. Napoleonas III šiai švietimo įstaigai suteikė visuomenės pripažintos mokyklos statusą, iki 1870 m. jos veiklą finansavo šalies vyriausybė.
Net 25 metus Mokyklos tarybai vadovavo buvęs Vilniaus universiteto profesorius Severinas Galezovskis ir aukštas licėjaus vertinimas Prancūzijoje yra siejamas su šiuo vardu. Mokyklos kieme jam iškilo paminklas.
Prancūzijos–Prūsijos karas ir ypač Paryžiaus Komuna nepataisomai pakenkė Batinjolio licėjui: nemažai mokinių dalyvavo revoliuciniuose įvykiuose, todėl po jų prieš šią švietimo įstaigą valdžia griebėsi represijų. Uždarymo pavyko išvengti, bet mokykla turėjo iš Batinjolio išsikraustyti. Vėliau mokinių skaičius vis mažėjo ir galiausiai 1922 m. ji buvo uždaryta.
Dabartiniu metu buvusiose patalpose veikia mokykla prie Lenkijos ambasados Prancūzijoje.
Jutaka Ikeuči
(g. 1961 m. rugpjūčio 25 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1983–1985 m.
Pridotkai (Radviliškis)
Pridotkai – buvęs viensėdis Radviliškio rajono savivaldybėje, 7 km į vakarus nuo Šiaulėnų.
Lankių piliakalnis
Lankių piliakalnis – piliakalnis Kurše, Vainiaudos savivaldybės teritorijoje, Vainiaudos valsčius, Latvija, į rytus nuo Vecpakulių.
Piliakalnis
Piliakalnis įrengtas šiaurės vakariniame Kalčio ežero krante.
AS Police (Niamėjus)
Association Sportive Police, o trumpiau vadinamas AS Police – profesionalus Nigerio futbolo klubas, rungtyniaujantis aukščiausioje lygoje. Įsikūręs šalies sostinėje Niamėjuje. Namų rungtynes žaidžia Generolo Seini Kunčės stadione, talpinančiame 35 tūkst. žiūrovų.
Acuši Učijama
(g. 1959 m. birželio 29 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1984–1985 m.
AS Police (Niamėjus)
Istorija
Klubas įkurtas Rungtyniavo aukščiausioje šalies lygoje. Daugkartiniai šalies čempionai ir futbolo taurės laimėtojai.
Atstovavo šaliai Afrikos žemyno turnyruose.
Merovingų menas
Merovingų menas − ankstyvųjų viduramžių menas, sukurtas tarp apie V a. pb. ir 751 m. Merovingų frankų karalystėje (Galijoje ir kitur).
Apžvalga
thumb|right|200px| Šv. Leontijaus katedros baptisterija, V a., [[Frežiusas]] Merovingų valdymo laikotarpiu palaipsniui nyko klasikinio graikų-romėnų meno bruožai užleisdami vietą radikaliai naujam abstrakčiam ornamentaciniam germanų-frankų meno stiliui. Migracijos laikotarpio genčių meno kūriniai buvo mažų matmenų, kilnojami. Ateiviai iš Rytų Europos atnešė metalo dirbinių kluazonė emalės techniką. Daugiausiai Merovingų meno objektų rasta kapuose. Frankų karaliai monetose buvo vaizduojami kaip Romos imperatoriai. Merovingų architektūra ir skulptūra buvo paremta ankstesniu klasikiniu ir ankstyvosios krikščionybės palikimu. Nors iš istorinių šaltinių žinoma, kad tuo metu statybos buvo gana aktyvios, tačiau šio laikotarpio statinių pavyzdžių išliko labai mažai. Svarbesnės bažnyčios buvo statomos bazilikos plano su mediniais stogais. Viena iš laikotarpio naujovių − varpinės prie bažnyčių. Merovingų architektūros pavyzdžių išliko Osere, Žuare, Lione, Puatjė.
Frankams akmens skulptūros menas buvo visiškai svetimas ir jie jį perėmė iš romėnų kultūros. VII−VIII a. skulptūra išsivystė iš vien romėniškos imitavimo į įvaldytą stilių, kuriame biblijinių motyvų žmonių figūros buvo įterpiamos į geometrinį ornamentą. Šis stilius taip pat turėjo perimtų Viduržemio jūros pakrančių tautų, lombardų, koptų ir Bizantijos meno motyvų. Merovingų menininkai labiau koncentruodavosi į meninį paviršių, kūrė ornamentinius raštus iš pasikartojančių motyvų, ypač iš paukščių ir avinėlių. Žmogaus vaizdas supaprastintas iki abstraktaus ženklo. Manuskriptų iliuminacijos beveik apsiribojo tik pirmųjų teksto raidžių puošyba, suteikiant joms animalistines formas, ypač paukščio ir žuvies. Merovingų meno reikšmė pasireiškė tuo, kad šiuo laikotarpiu buvo ne vien imituotas senovės Romos-Galijos menas, o vienijant įvairias įtakas išvystytas naujas stilius ir perduotas vėlesniam laikotarpiui įkvepiant Karolingų renesansą.
Edmundas I
Biografija
Jis buvo Edvardo Vyresniojo sūnus ir Atelstano, kuriam mirus 939 m. spalio 27 d. tapo karaliumi, pusiau brolis.
Po Edvardo valdė jo brolis Edredas 946–955 m. Angliją valdė šie Edmundo sūnūs:
Brecon Corinthians AFC
Brecon Corinthians – Velso futbolo klubas iš Breikono.
Istorija
Klubas įkurtas 1946 m.
Žaidė antros pakopos pirmenybėse, bet jose neįsitvirtino.
Pastaruoju metu (nuo 1999 m.) žaidžia veteranų pirmenybėse.
Sezonai
Šaltinis:
Tasas (sala)
Tasas  – sala Egėjo jūros šiaurėje, priklauso Graikijai, Rytų Makedonijos ir Trakijos periferijai, yra 7 km nuo Trakijos krantų. Plotas – 379 km² (12-a pagal dydį šalies sala).
Sala apskrito pavidalo, kalnuota. Aukščiausia vieta yra viduryje – Ipsarijo kalnas (1205 m). Būdingi subtropiniai krūmynai, rytuose yra pušų giraičių. Plyti vynuogynai, alyvuogių giraitės.
2011 m. Taso saloje gyveno 13 770 žmonių. Pagrindinė gyvenvietė – Tasas (3,1 tūkst.). Verčiamasi daugiausia turizmu. Taip pat vystoma bitininkystė, gaminamas alyvų aliejus, vynas, auginami vaisiai, laikomos avys. Seniau Tase kastas marmuras, cinkas, švinas.
Tase ir Potamijoje veikia archeologijos muziejai, yra Arkangelo Mykolo, Šv. Pantaleimono, Ėmimo į Dangų vienuolynai, senojo Taso liekanos.
FC Sucleia
Istorija
Nuo 2020–2021 m. dalyvavo Divizia A pirmenybėse.
Komandos treneriu buvo anksčiau Lietuvoje dirbęs Ivanas Tabanovas, kuris 2014 m. dirbo Tauragės „Tauro“ vyr. treneriu.
Pasiekimai
2019 m. B divizijoje, Cento grupėje užėmė pirmą vietą.
Jerry Siegel
Ankstyvasis gyvenimas
Džeris mokėsi Glenvilio vidurinėje mokykloje Klivlende. Būdamas maždaug 16 m. jis susipažino su Džo Šusteriu. Dž. Sigelis savo draugystę su tokiu pat droviu ir akiniuotu Dž. Šusteriu apibūdino taip: "Kai mes su Džo pirmą kartą susitikome, tai buvo tarsi tinkamų cheminių medžiagų susimaišymas. " Juos siejo meilė mokslinei fantastikai, nuotykių literatūrai ir filmams.
1934 m. birželį Dž. Sigelis baigė vidurinę mokyklą.
Mokykliniai metai
Dž. Sigelis rašė savo mokyklos savaitraščiui „Glenvilio fakelas“ („The Glenville Torch“). Vienas žymiausių jo kūrinių šiam laikraščiui buvo „Galingasis Guberis“ („Goober the Mighty“) – Tarzano parodija. Dž. Šusteris iliustravo kai kurias „Gooberio“ istorijas. Tai buvo pirmasis žinomas jų, kaip rašytojo ir dailininko, bendradarbiavimas.
Dž. Sigelis taip pat savarankiškai leido fanziną „Mokslinė fantastika“ („Science Fiction“) apie ateities civilizacijos priešakinę gvardiją. Trečiajame šio fanzino numeryje jis, pasivadinęs „Herbert S. Fine“ slapyvardžiu, išleido apsakymą „Supermeno viešpatavimas“ („The Reign of the Superman“). Apsakyme pasakojama apie klajoklį Bilą Duną, kuris, pavartojęs eksperimentinį vaistą, įgyja didžiules galias. Tuomet jis pasivadina „Supermenu“ ir pradeda piktavališkai naudotis savo galiomis.
1933 m. Dž. Sigelis ir Dž. Šusteris kartu pradėjo kurti mėgėjiškus komiksus. Savo darbus jie patys skelbė fanzinuose „Populiarūs komiksai“ („Popular Comics“).